Automatinis ginklas
Automatinis ginklas – ginklo tipas, kuris naudojamas taip, kad šaudymas vyksta automatiškai, t. y. vieną kartą paspaudus gaiduką šūvių serija vyksta nenutrūkstamai (automatiškai) kol ginklo gaidukas (arba nuleistukas) atleidžiamas arba kol baigiasi šaudmenys. Tokiame ginkle dujų energijos dalis panaudojama ginklui iš naujo užtaisyti ir iššauti. Ginklai, kuriuose automatizuotas tik užtaisymas, vadinami pusiau automatiniais. Automatinių ginklų rūšys: automatas, automatinis šautuvas, automatinis pistoletas, pistoletas kulkosvaidis, kulkosvaidis ir kt. Kai kurie automatiniai ginklai pasižymi serijine šaudymo seka – po 2, 3, 4 patronus.